凭栏，无限江山，别时容易见时难。流水落花春去也，天上人间。浪淘沙--往事只堪哀 李煜往事只堪哀，对景难排。秋风庭院藓侵阶。一任珠帘闲不卷，终日谁来？金剑已沉埋，壮气蒿莱。晚凉天净月华开。想得玉楼瑶殿影，空照秦淮！浪淘沙令--把酒祝东风欧阳修把酒祝东风，且共从容。垂杨紫陌洛城东，总是当年携手处，游徧芳丛。聚散苦匆匆，此恨无穷。今年花胜去年红，可惜明年花更好，知与谁同？